Publication: Magyar Közlöny
Issue: MK-2011-22 (Year: 2011, Number: 22)
Era: contemporary
Section: 2011. évi XII. törvény
Paragraph Index: 390

(1) Az e megállapodásban előírt kedvezményes elbánás csak olyan e jegyzőkönyv rendelkezéseinek megfelelő termékekre vonatkozik, amelyeket a Közösség és Jordánia között közvetlenül szállítanak. Az egységes szállítmányt képező árukat azonban át lehet szállítani más területeken, szükség esetén az ilyen területeken történő átrakodással vagy ideiglenes raktározással, feltéve hogy az áruk a tranzit vagy a raktározás országa vámhatóságainak felügyelete alatt maradnak, és nem mennek keresztül más műveleteken, mint kirakodás, újraberakodás vagy a jó állapotban való megőrzésüket célzó bármely más művelet. A származó termékek csővezetéken a Közösség vagy Jordánia területén kívüli területen is szállíthatók.

Source: https://magyarkozlony.hu/hivatalos-lapok/5267c0b5f1a368bf690f44380085ad7ee2f5d77b/dokumentumok/00d82f3c382d8b9a45e6f2cd4be9066bbd42f888/letoltes